lo C. PLINII HIST. NAT. LIB. X. 



De bubone. 



XVI. Uncos lingues et nocturnae aves habent, ut 

 noctuae, bubo, ululae. Omnium horum hebetes interdiu 

 ocul Bubo funebris, et maxime abominatus publicis 

 prcipue auspiciis, dserta incolit : nec tantum desolata, 

 sed dira etiam et inaccessa : noctis monstrum, nec cantu 

 aliquo vocalis, sed gemitu. Itaque in urbibus aut om- 

 nino in luce visus, dirum ostentum est. Privatorum do- 

 mibus insidentem plurimum scio non fuisse feralem. Vo- 

 lt numquam quo libuit, sed transversus aufertur. Capitolii 

 cellam ipsam intravit Sex. Palpelio Histro, L. Pedanio 

 coss. propter quod nonis martiis urbs lustrata est eo 

 anno. 



Aves quarum vita aut notitia intercidit. 



XVII. 1 3. Inauspicata est et incendiaria avis , propter 

 quam saepenumero lustratam urbem in annalibus inve- 

 nimus, sicut L. Cassio, G.Mario coss., quo anno et bu- 

 bone viso lustrata est. Quae sit avis ea, nec reperitur, 

 nec traditur. Quidam ita interpretantur, incendiariam 

 esse qusecumque apparuerit carbonem ferens ex aris vel 

 altaribus. Alii spinturnicem eam vocant : sed hc ipsa 

 quae esset inter aves, qui se scire diceret, non inveni. 



